CELEX: E2010J0016
Language: lt
Date: 2011-09-12 00:00:00
Title: 2011 m. rugsėjo 12 d. Teismo sprendimas byloje E-16/10 – „Philip Morris Norway AS“ prieš Norvegijos valstybę, kuriai atstovauja Sveikatos ir priežiūros paslaugų ministerija (Laisvas prekių judėjimas – Draudimas demonstruoti tabako gaminius – EEE susitarimo 11 ir 13 straipsniai – Kiekybiniams apribojimams lygiaverčio poveikio priemonė – Pardavimo sąlygos – Visuomenės sveikatos apsauga – Proporcingumas)

27.9.2012   
            
            
               LT
            
            
               Europos Sąjungos oficialusis leidinys
            
            
               C 291/14
            
         TEISMO SPRENDIMAS
   2011 m. rugsėjo 12 d.
   byloje E-16/10
   „Philip Morris Norway AS“ prieš Norvegijos valstybę, kuriai atstovauja Sveikatos ir priežiūros paslaugų ministerija
   (Laisvas prekių judėjimas – Draudimas demonstruoti tabako gaminius – EEE susitarimo 11 ir 13 straipsniai – Kiekybiniams apribojimams lygiaverčio poveikio priemonė – Pardavimo sąlygos – Visuomenės sveikatos apsauga – Proporcingumas)
   2012/C 291/05
   Byloje E-16/10 „Philip Morris Norway AS“ prieš Norvegijos valstybę, kuriai atstovauja Sveikatos ir priežiūros paslaugų ministerija – Oslo apygardos teismo (Oslo tingrett) pagal ELPA valstybių susitarimo dėl Priežiūros institucijos ir Teisingumo Teismo įsteigimo 34 straipsnį Teismui pateiktas PRAŠYMAS išaiškinti Europos ekonominės erdvės (EEE) susitarimo 11 ir 13 straipsnius, visų pirma, ar taisyklė, draudžianti demonstruoti tabako gaminius mažmeninės prekybos vietose, kaip antai Norvegijos įstatymais nustatyta taisyklė, yra neteisėtas apribojimas, kaip apibrėžta EEE susitarimo 11 straipsnyje ir, jei tokio apribojimo esama, išaiškinti kriterijus, turinčius lemiamos reikšmės sprendžiant, ar minėtas draudimas demonstruoti yra proporcingas EEE susitarimo 13 straipsnio tikslams; Teismas, sudarytas iš pirmininko Carl Baudenbacher, teisėjo pranešėjo Thorgeir Örlygsson ir teisėjo Per Christiansen, 2011 m. rugsėjo 12 d. priėmė sprendimą, kurio rezoliucinė dalis yra tokia:
   
               1.
            
            
               EEE valstybės narės nacionalinės teisės aktais nustatytas draudimas demonstruoti tabako gaminius, kaip šioje byloje nagrinėjamas draudimas, yra kiekybiniam importo apribojimui lygiavertį poveikį turinti priemonė, kaip apibrėžta EEE susitarimo 11 straipsnyje, jei draudimas didesniu mastu taikomas gaminių, importuotų iš kitų EEE valstybių, pardavimui, nei importuotų gaminių, kurie dar neseniai buvo gaminami Norvegijoje, pardavimui.
            
         
               2.
            
            
               Nacionalinis teismas turi nustatyti tikslus, kurių norima siekti nagrinėjamuoju teisės aktu, ir nuspręsti, ar visuomenės sveikatos tikslas sumažinti tabako vartojimą visuomenėje gali būti pasiektas mažiau ribojančiomis, nei draudimas demonstruoti tabako gaminius, priemonėmis.